text: Comprar Masia Carreras 2017. Vi negre de L'Empordà | enterwine.com
  Vi Negre Masia Carreras 2017
  Vi negre reserva de L'Empordà. Carinyena de vinyes velles amb 9 mesos de criança en dipòsits subterranis de ciment, i 12 mesos en bótes de roure francès.
  Reserva. 12 mesos en bótes de roure francès
  L'anyada 2017 d'aquest vi és un monovarietal de Carinyena, elaborat a partir de vinyes plantades en sòls de pissarra i sorra granítica. Bona part dels ceps tenen entre 50 i 80 anys, i la resta de les vinyes de Carinyena (o Samsó) són plantes centenàries que van ser plantades poc després de la fil·loxera. De fet, aquest vi de Carinyena de vinyes centenàries neix en una finca l'existència de la qual està documentada des del segle XV.
  Els raïms es van veremar a mà i es van vinificar de manera tradicional. Després d'una llarga maceració, aquest vi negre de L'Empordà va romandre durant 9 mesos en antigues tines de formigó subterrànies. Tot seguit, va fer una criança de 12 mesos en bótes de roure francès.
  Recomanem que decanteu Masia Carreras 2017, pel cap baix, 1 hora abans de consumir-lo.
  El vi negre de l'Empordà Masia Carreras té un profund i intens color vermell cirera amb rivet granat. Brillant i de capa mitjana-alta, aquest vi negre reserva de L'Empordà forma llàgrimes que tinten la copa.
  Una senyora Carinyena vinyes velles amb un fort caràcter atramuntanat. Mostra en un primer pla fruites madures vermelles i negres, al costat d'intensos especiats, com ara cacau, clau i fonoll, i un record herbaci del bosc mediterrani. Aquesta Carinyena de L'Empordà s'arrodoneix amb fines notes torrades i un subtil fons terrós i mineral.
  Saborós, potent i concentrat, Masia Carreras Negre té un recorregut elegant i equilibrat. Tota una explosió de fruita, espècies, xocolata, cafè i mineralitat. Acidesa fresca i viva, amb uns tanins sedosos i madurs. Aquest vi del Celler Martí Fabra té un final llarg i persistent, amb un regust mineral i balsàmic.
  Profund i suggeridor, Masia Carreras 2017 és un vi que traspua autenticitat i caràcter empordanès. Agraeix una perllongada decantació.